ОБОСНОВКА НА ТЕХНИКО ИКОНОМИЧЕСКИТЕ ПОКАЗАТЕЛИ В ПРОИЗВОДСТВОТО И НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ НА „ТЕЦ ГОРНА ОРЯХОВИЦА“ ЕАД

гр. ГОРНА ОРЯХОВИЦА

**УВАЖАЕМИ ГОСПОДИН ПРЕДСЕДАТЕЛ,**

Предложението за цени за новия регулаторен период 01.07.2016-30.06.2017 г. на „ТЕЦ Горна Оряховица“ ЕАД е разработено при спазване на изискванията на Наредба № 5 от 23 януари 2014 г. за регулиране на цените на топлинната енергия и Наредба № 1 от 18.03.2013г. за регулиране на цените на електрическата енергия. Спазени са и стриктно Указанията за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала” приети от Комисията с протоколно Решение № 95 от 25.05.2015 г. по т. 8 на КЕВР.

За новия ценови период, прогнозните технико икономически показатели и ценообразуващи елементи са изготвени в съответствие с програмата на двата завода – Завод за спирт и Завод за захар, които са основни консуматори на топлоенергия от ТЕЦ. За периода се очаква добро натоварване, а именно две кампании със Завод за захар за преработка на 44 000 т. сурова захар заедно със Завод за спирт през м. октомври и м. юни с ПГ №1 при натоварване 50-55 т/ч и 9 месеца работа със Завод за спирт при натоварване на ПГ№3 от 12 т./ч. или реализация на 103799 Мвтт.е. и производство на 8617 Мвт ел.ен. Предвижда се един месец за ремонт през м. май. Прилагаме договори за доставка на топлинна енергия, предназначена за стопански /промишлени/ нужди със „Захар“ ЕАД и „Захарни заводи“ АД.

За новия ценови период се предвижда продажба на 6240 Мвтч ел.енергия, като – 3 985 Мвтч е високо ефективната комбинирана ел.енергия, която ТЕЦ ще продаде на заводите от групата на „Захарни заводи“ АД (в изпълнение на чл.162, ал.1 ...количествата, които производителя ползва за собствени нужди и собствено потребление по смисъла на чл.119, ал.1) и 2 255 Мвтч е високоефективна ел. енергия произведена над количествата за собствено потребление и е предвидена за изкупуване от обществен доставчик или краен снабдител.

**Условно постоянни разходи.**

**Разходи за заплати и възнаграждения.**

За новия ценови период, предвиждаме увеличаване на разходите за заплати на база отчет за 2015 г. При определянето им, е взето в предвид производствената програма на дружеството, а именно работа през цялата година. Запазва се средно списъчния брой на персонала на 97 броя. Поради повишаването на минималната работна заплата (два пъти през изминалия период) и изравняването й с някои основни работни заплати се наложи промяна на същите и актуализация на другите. Предвидени са и средства за изплащане на обезщетения при пенсиониране, поради навършване на пенсионна възраст на някой работници. Също така повишаването на заплатите е свързано и с поставена цел от ръководството, за доближаване към средната работна заплата в сектор „Енергетика“ и за поддържане нормален стандарт на живот за региона на работещите в дружеството.

Разходите за осигуровки са на база действащите осигурителни прагове и са преценени спрямо разходите за работна заплата.

**Разходи за амортизации.**

Отчитането на дълготрайните активи и амортизациите в дружеството е съгласно МСС 16 и приетата счетоводна политика. Имотите, машините, съоръженията и оборудването се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващите разходи, които възникват във връзка с ДМА след първоначалното признаване, се признават в Отчета за всеобхватните доходи в периода на тяхното възникване освен, ако има вероятност те да спомогнат на актива да генерира повече от първоначално предвидените бъдещи икономически изгоди и когато тези разходи могат надеждно да бъдат оценени и отнесени към актива. В тези случаи разходите се добавят към себестойността на актива. Амортизацията на дълготрайните материални активи се начислява като се използва линейният метод върху оценения полезен живот на отделните групи активи, както следва:

|  |
| --- |
| години ГАК (%) |

- Сгради 25 4

- Машини и оборудване 3,5-10 10-30

- Нематериални дълготрайни активи 2-6,7 15-50

- Транспортни средства и стопански инвентар 6,7 15

Амортизациите започват да се начисляват от месеца, следващ месеца, в който е въведен актива.

Избраният праг на същественост за дълготрайните нематериални активи е в размер на 500 лева.

През периода 2016 г. - 2017 г. дружеството предвижда да направи инвестиции за 723 х.лв. . Прилагаме **справка 1** инвестиционна програма на дружеството и **справка 2** - отчет на извършените инвестиции през 2015 г.

На база инвентарната книга на ТЕЦ Горна Оряховица ЕАД е направено разделянето на ДМА участващи при производството на топло и електро енергия. ДМА участващи при комбинираното производство на топло и ел. енергия се приемат като „общи” за производството, например без парогенераторите и съоръжения към тях не може да се произвежда електрическа енергия, офис оборудване и др. също влизат като общи за комбинираното производство. ДМА участващи само за производство на електрическа енергия са генераторите и прилежащите към тях съоръжения, а ДМА участващи за производството само на топлоенергия са РОУ и БРОУ, Бойлерна станция. При „ТЕЦ Горна Оряховица” ЕАД няма инсталации за разделно производство на топлоенергия и инсталации за пренос. Консуматорите на топлоенергия са свързани с паропроводи на колектор 6Ата захранващ се с отработена пара след турбината.

Прилагаме **справка 3,** където ДМА са разделени съответно за производство на топло и електроенергия и общо за двата продукта за периода 2016 г.

**Разходи за ремонт.**

В ремонтната програма на ТЕЦ са залегнати мероприятия, които са неотложни с цел обезпечаване на безаварийната и надеждна работа на съоръженията. Планувани са ремонти по ПГ №1, ПГ №3, в химичен цех, турбинен цех и Въглеподаване. Прилагаме **справка 4** – ремонтна програма. Ремонтните дейности са прогнозирани с оглед работните часове на съоръженията и поддръжката на тяхната експлоатационна годност и осигуряване на безопасна работа на персонала. Предвидени са ремонти на някои възли от централата, като се има в предвид старото оборудване, износената арматура на съоръженията и увеличаване на честотата на авариите – пробиви по изпарителните системи на котлите, пробиви по парни и водни магистрали и др. това налага провеждането на значителен по обем ремонтни дейности. В **справка 5** прилагаме отчета за извършените ремонтни мероприятия за 2015 г.

**Разходи пряко свързани с регулираните дейности по ЗЕ .**

Разходите за 2016 г. и 2017 г. включени в тази част на УПР се запазват на нива от 2015 г. Определени са на база оценка и анализ на отчет за 2015 г. Всички разходи се запазват на едно ниво с отчетната година, с изключение на:

* Наеми и разходи за въоръжена и противопожарна охрана – съгласно сключени договори;
* Предвидени са разходи за проверка и калибриране на измервателни уреди, поради изтичане на срока от предишни проверки.

**Норма на възвръщаемост**

Използваната среднопретеглена норма на възвръщаемост в справките към заявлението за цени за новия ценови период е 6,14%, която е по-висока спрямо утвърдената с Решение Ц-25/30.06.2015 г. Предложената възвръщаемост има за цел да осигури средства за финансиране както на инвестиционни дейности, така и за обслужване на банкови кредити, необходими за финансиране на дейността на дружеството. По данни на БНБ средния лихвен процент, отпускан по кредити над 5 години на нефинансови предприятия, по период на първоначално фиксиране на лихвения процент за 2015 г. е 7,76%.

Към настоящия момент предприятията в сектор „Енергетика” в Р България, работят изцяло или частично в лицензионен и регулаторен режими, в резултат на което управлението и респ. оперативните и финансови резултати на тези предприятия са изцяло или частично зависими от определената регулаторна рамка. В тази връзка постоянно променящата се законова и регулаторна политика, поставя предприятията от сектора във високо рискова среда, което определя очакването за прилагане на пазарна норма на възвръщаемост на капитала, която да отразява рисковете на средата на експлоатация на предприятията. Най-често прилаганият метод за определяне на инвестиционния риск и очакваната пазарна възвръщаемост е Модела за оценка на капиталовите активи (МОКА). Използването на този метод, се свързва с изчисляването на „Пазарната норма на възвръщаемост на капитала преди данъци“ в сектор Енергетика и е в размер на 11,53 %, а „Пазарната норма на възвръщаемост на капитала след данъци“ е в размер на 8,24 %.

Представените аргументи по отношение на възвръщаемостта имат съществено значение при осигуряване на една сравнително стабилна обща ценова рамка, така че финансовата стабилност на дружеството да не бъде нарушена от бързо променящи се и динамични фактори, какъвто е промяната в круса на щатския долар. Ето защо, считаме за необходимо комисията да преразгледа нивата на нормата на възвръщаемост на собствения капитал, в съответствие с възвръщаемостта по кредитите предоставяни от финансови институции в Р България.

**Обосновка променливи разходи**

Тези разходи следват производствената програма и ефективността на производството.

**Цената на въглищата** за 2016 г. е образувана на база наличните въглища на склад, към 01.03.2016 г. и дължимите доставки на въглища по анекс от 01.12.2015 г. към договор за доставка на въглища от 31.08.2009 г. Прилагаме **справка 6**. В цената по договора – 99,5$/т. влизат и разходите за транспорта по река Дунав и Черноморския басейн, разходите за товаро – разтоварни дейности на пристанищата в гр. Русе, гр. Свищов, гр. Бургас и др., каквито разходи имат и централите в гр. Видин, гр. Свищов, гр. Русе и гр. Девня. „ТЕЦ Горна Оряховица“ ЕАД се различава от тези централи по – това, че има допълнително разходи за ЖП и автотранспорт от съответното пристанище до гр. Горна Оряховица (от 12 – 20 лв/т), за което прилагаме фактури. Към общата цена на въглищата в справка 6 са прибавени и разходите за ЖП маневра от гара Горна Оряховица до разтоварището в ТЕЦ, която е 2,20 лв./т.

**Цената на природния газ** е определена съгласно цените на газовото дружество Овергаз Мрежи за количество до 200 х. н.м3 с равномерно потребление.

**Разходите за закупуване на вода, консумативи** (хим. реагенти за омекотяване на речната вода) са прогнозирани на база производството на топло и електроенергия, и на база промени в цените за закупуването им. ХВОХ Разходите за закупуване на вода са намалени в сравнение с отчетната 2015 г. поради изграждане на водооборотен цикъл

**Обосновка на СНел.** на централата в справка 4 и разходите за закупуване на ел.енергия в справка 1 от Справки от №1 до №9.

СНел. на централата за прогнозния период са изготвени съгласно подхода на Комисията от предходните регулаторни периоди, като е предвиден по – нисък процент от утвърдения при приблизително еднакво производство и време за работа на централата.(видно от справка 4);

Закупената ел.енергия е завишена вследствие на:

* Изграждането на водооборотен цикъл налага допълнително закупуване на ел.енергия за захранване на помпи оборотна вода.
* Когато ТЕЦ работи на нисък товар – 12 т/ч ТГ №1 произвежда много малко електроенергия и се налага закупуването на такава за покриване на СН ел.ен..;
* Режимите на работа на заводите консуматори определят по- чести спирания и пускания на котлите и през тези периоди се налага закупуване на ел.енергия;
* При режими на работа със Завод за спирт и ПГ №3 поради технологични причини (намаляване на общия товар) се налага спиране на ТГ №1, поради което се закупува ел.енергия.

За това предвиждаме за 2016 г. и 2017 г. закупуване на 2 342 Мвт ел.енергия;

**Разходите за външни услуги** са намалени спрямо отчет 2015 г – това се дължи на оптимизиране и прецизиране на някои разходи.

**Разходите за акциз на въглищата** спрямо отчета са по – малко, защото дружеството притежава „Удостоверение за освободен от акциз краен потребител № BG 004300Е0090/20.05.2015 г. издадено от ТМУ гр. Свищов, на основание чл.24б, ал.4 от ЗАДС. Акцизът на природния газ е изчислен на база действащото законодателство и се определя в справки 1 до 9 за периода 2016 г. – 2017 г., съгласно „Указания за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала“.

**Разходи за емисии парникови газове** през ценови период 01.07.2015 г.- 30.06.2016 г.:

През 2015 г. в резултат на производствения процес „ТЕЦ Г.Оряховица“ ЕАД гр. Г.Оряховица е емитирал 67 625 тона емисии въглероден диоксид. Дружеството разполага с безплатни квоти от минали периоди 34 049 тона. Закупени са 33 576 тона емисии на средна цена 12,38 лв./тон, общата сума за закупуване на необходимите квоти за 2015 е 415 666, 43 лв.

За 2016г. според приетата бизнес програма на „ТЕЦ Г.Оряховица“ ЕАД ще бъдат изгорени 24 821т. въглища и 150 х.н.куб.м. природен газ, които ще отделят 50 662 т емисии въглероден диоксид. Безплатно разпределените квоти за „Захарни Заводи“ АД са 24 373 тона, от които за „ТЕЦ Г.Оряховица“ ЕАД - 23154 тона (прогнозирани на база исторически данни). Недостигът от квоти е 27 508 тона. При средна цена на квотите 8,40 евро/тон необходимите средства за закупуване са 451 928 лв. **справка 7**.

**Във връзка с гореизложеното, изчислените цени и елементите на необходимите приходи на „ТЕЦ Горна Оряховица“ ЕАД за следващия ценови период са следните:**

**1. Преференциална цена на електрическата енергия (без ДДС) – 242,53 лв./MWh, в т.ч.:**

**- индивидуални разходи за единица енергия – 242,52 лв./MWh**

**- добавка по чл. 33, ал. 3 от ЗЕ – 0,01 лв./MWh**

**2. Еднокомпонентна цена на топлинната енергия с топлоносител пара (без ДДС) – 77,28лв./MWh**

**3. Ценообразуващи елементи на цените по т. 1 и т. 2:**

**3.1. Необходими годишни приходи – 9 535 хил. лв., в т. ч.:**

* **Разходи – 8 981 хил. лв., от които условно-постоянни – 3 334 хил. лв. и променливи – 5 648 хил. лв.**
* **Регулаторна база на активите – 8 998 хил. лв.**
* **Норма на възвръщаемост – 5,55%**

**3.2. Електрическа енергия бруто– 8 617 MWh, в т. ч.:**

* **от високоефективно комбинирано производство –2 255 MWh**
* **за собствено потребление – 3 985 MWh.**

**3.3. Топлинна енергия с топлоносител пара – 103 799 MWh.**

**Цена на природен газ на „Овергаз мрежи“ АД – 559,50лв./knm3.**

**Цена на въглища – 184,78 лв./t при калоричност 5 104 kcal/kg.**

**Изп. директор……………**

**(инж. Анатолий Ботов)**